छत्तीसगढ़ में भले ही अजीत जोगी कांग्रेस से अलग हो कर इधर-उधर का खेल जमाने में लगे हों, मगर भाजपा की हालत इस बार विधानसभा में 25 सीटों तक पहुंचने लायक भी नहीं है। पांच साल पहले भी उसकी सीटें कांग्रेस से महज 10 ही ज़्यादा थीं और दोनों के बीच वोट प्रतिशत में तो एक प्रतिशत से भी कम का फ़र्क़ था। भाजपा को 90 में से 49 सीटें मिली थीं और कांग्रेस को 39। भाजपा की बिछाई तमाम सुरंगें इन सर्दियों में वहां नाकारा साबित होने वाली हैं।